ສານ​ Honduras ວ່າ ທ່ານ Hernandez ມີຄະແນນ ນຳໜ້າ ຄູ່ແຂ່ງ (ວີດີໂອ)
ສານ​ເລືອກ​ຕັ້ງ​ Honduras ເວົ້າວ່າ ທ່ານ Juan Orlando Hernandez ມີຄະແນນນຳໜ້າໝູ່ ໃນການເລືອກຕັ້ງ ປະທານາທິບໍດີ ເມື່ອວັນອາທິດແລ້ວ.
ສານກຳກັບນຳການເລືອກຕັ້ງຂອງຮັນດູຣັສ ໄດ້ປະກາດແນວໂນ້ມ ທີ່ບໍ່ສາມາດຕ່າວປີ້ນໄດ້ ໃນການນັບບັດຄະແນນສຽງການເລືອກ ຕັ້ງປະທານາທິບໍດີ ຊຶ່ງຈະເຮັດໃຫ້ທ່ານ Juan Orlando Hernandez ເປັນຜູ້ຊະນະ ເຖິງແມ່ນໄດ້ມີການປະກາດໄຊ ຊະນະ ອອກໄປແລ້ວ ກໍຕາມ ຂອງຄູ່ແຂ່ງ ທີ່ມີຄະແນນສຽງ ໃກ້ຄຽງທ່ານທີ່ສຸດນັ້ນ ຈາກບັດຄະແນນສຽງທີ່ໄປແລ້ວປະມານ 68 ສ່ວນ 100 ຫລັງຈາກ ການປ່ອນບັດເລືອກຕັ້ງປະທານາທິບໍດີ ໃນວັນອາທິດແລ້ວນີ້ ໂຄສົກຂອງສານເລືອກຕັ້ງ ໄດ້ກ່າວໃນວັນຈັນວານນີ້ວ່າ ທ່ານ Hernandez ຈາກພັກ National Party ຊຶ່ງເປັນພັກລັດຖະບານ ປົກຄອງປະເທດຢູ່ໃນເວລານີ້ໄດ້ຄະແນນ 34 ສ່ວນ 100 ຊຶ່ງມີທ່າທາງວ່າຈະຊະນະ ທ່ານນາງ Xiomara Castro ຈາກພັກຝ່າຍຊ້າຍ Libre Partyໂດຍໄດ້ຮັບຄະແນນ 29 ສ່ວນ 100 ຈົນເທົ່າເຖິງປະຈຸບັນນີ້ ທ່ານນາງ Castro ຍັງເຊື່ອໝັ້ນວ່າ ທ່ານນາງເປັນຜູ້ຊະນະການ ເລືອກຕັ້ງ ສາມີຂອງທ່ານນາງ ຄືອະດີດປະທານາທິບໍດີ ທ່ານ Manuel Zelaya ຜູ້ທີ່ໄດ້ ຖືກໂຄ່ນລົ້ມໃນປີ 2009 ໄດ້ກ່າວວ່າ ທ່ານນາງ ແມ່ນ “ບໍ່ຍອມຮັບ” ຜົນຂອງການເລືອກ ຕັ້ງດັ່ງກ່າວ ແລະກ່າວຫາວ່າ ຂັ້ນຕອນຂອງການເລືອກຕັ້ງໄດ້ດຳເນີນໄປແບບບໍ່ຖືກ ຕ້ອງ ເອກອັກຄະລັດຖະທູດສະຫະລັດປະຈໍາຮັນດູຣັສ ແລະຫົວໜ້າສັງເກດການ ການເລືອກຕັ້ງ ຂອງສະຫະພາບເອີໂຣບກ່າວວ່າ ຂັ້ນຕອນຂອງການເລືອກຕັ້ງ ແມ່ນໄດ້ດໍາເນີນໄປ ໂດຍປາ ສະຈາກການເຮັດຜິດກົດລະບຽບໃດໆ ແລະໄດ້ຮຽກຮ້ອງ ໃຫ້ພວກທີ່ສະໝັກແຂ່ງຂັນເລືອກ ຕັ້ງທັງໝົດ ເຄົາລົບຜົນຂອງການເລືອກຕັ້ງນີ້ ພັກຂອງທ່ານ Castro ໄດ້ປະກາດວ່າ ຈະເອົາມາດຕະການທາງດ້ານກົດໝາຍ